Si Maria Frolkova pinangaki sa  pamilya nin magbubukid sa Nikolsko kan July 1889. An saiyang ama sarong sarhento nin imperial army na nakipaglaban sa  Russo-Turkish War. Naglayas siya sa edad na 16 para magpakasal ki  Afanasy Bochkarev. Naglipat sinda sa Tomsk, Siberia, kun saen nagtrabaho sinda bilang manggagawa. Inabuso siya kan saiyang agom, na nagpangyari na ini mabayaan niya. Nakakua siya nin trabaho bilang serbidor sa mga empleyado na nagpwersa saiya para magtrabaho sa brothel. Nilipat siya sa Sretensk na kun saen nagkaigwa siya nin relasyon sa lokal na Hudyong  si Yakov (or Yankel) Buk. Nagbukas sinda nin bunuan pero kan May 1912 si Buk inaresto sa panghahabon asin dinara sa Yakutsk. Sinundan siya ini sa kulungan, na nakabitis, kun saen an mag-agom nagbukas giraray nin bunuan. Si Buk nadakop giraray na nanghabon asin pinadara ini sa Amga kan 1913. Sa giraray sinundan ini ni  Bochkareva. Si Buk naging buratsero asin naging mapang-abuso.